
Člankom 19. točkom 2. Statuta Grada Osijeka (Službeni glasnik Grada Osijeka br. 6/01, 3/03,1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst), utvrđuje se nadležnost Gradskoga vijeća da donosi opće i druge akte kojima uređuje pitanja iz samoupravnog djelokruga Grada Osijeka.

            Člankom 43. stavkom 3. Odluke o komunalnom redu (Službeni glasnik Grada Osijeka br. 10/23) propisano je da uvjete i način davanja u zakup zemljišta na površinama javne namjene, visinu naknade, uvjete i način postavljanja terasa za pružanje ugostiteljskih usluga kao i uvjete i način provođenja javnog natječaja, način sklapanja ugovora o zakupu, bitne sastojke ugovora, razloge za otkaz ugovora i drugo propisuje Gradsko vijeće posebnim aktom. 

RAZLOZI UPUĆIVANJA PRIJEDLOGA, OCJENA STANJA, OSNOVNA PITANJA KOJA TREBA UREDITI TE SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 
              Gradsko vijeće Grada Osijeka donijelo novu Odluku o komunalnom redu (Službeni glasnik Grada Osijeka br. 10/23). Člankom 43. stavkom 1. navedene Odluke o komunalnom redu utvrđeno je  da se površine javne namjene mogu privremeno koristiti za postavljanje: opreme za reklamiranje i oglašavanje, kioska, terasa za pružanje ugostiteljskih usluga, pokretnih naprava, zabavnih radnji i cirkusa bez životinja, ledenica za sladoled i rashladnih vitrina za piće, aparata za kokice i razne slastice, automata za prodaju napitaka, sladoleda, cigareta i slične robe, peći za pečenje plodina, građevinskih skela, kontejnera i slično, pozornica i drugih privremenih  građevina i predmeta za potrebe održavanja javnih manifestacija i sajmova, izlaganje robe, održavanje prezentacija sa svrhom reklamiranja ili prodaje određenih proizvoda, održavanje javnih skupova, priredbi i manifestacija, organizaciju gradilišta, odlaganje građevinskog materijala i druge namjene.
Stavkom 2. istog članka utvrđeno je da uvjete i način davanja u zakup zemljišta na površinama javne namjene, visinu naknade, uvjete i način postavljanja terasa za pružanje ugostiteljskih usluga kao i uvjete i način provođenja javnog natječaja, način sklapanja ugovora o zakupu, bitne sastojke ugovora, razloge za otkaz ugovora i drugo propisat će Gradsko vijeće posebnim aktom.

Slijedom navedenih odredbi Odluke o komunalnom redu predlaže se donošenje novog Pravilnika o zakupu površina javne namjene.


Pravilnik je podijeljen na slijedeće glave: opće odredbe, načina davanja u zakup površina javne namjene, uvjeti postavljanja terasa za pružanje ugostiteljskih usluga, vrijeme zasnivanja zakupa, ugovor o zakupu, visina zakupnine, proslave crkvenog goda i drugih prigoda na području grada Osijeka, te prijelazne i završne odredbe. 
          Općim odredbama Pravilnika predlaže se urediti uvjete, načina i postupak davanja u zakup površina javne namjene a sukladno namjeni privremenog korištenja istih utvrđenih člankom 43. stavkom 1. Odluke o komunalnom redu. 
          U glavi II. predlaže se propisati način davanja u zakup površina javne namjene odnosno predlaže se  propisati da se površina javne namjene može dati u zakup putem javnog natječaja ili neposrednom pogodbom, te je propisana namjena za koju se može odobriti zakup površina javne namjene putem javnog natječaja odnosno da se isti obavezno raspisuje za: kioske, ledenice za sladoled, aparati za kokice i razne slastice, peći za kuhanje kukuruza i pečenje plodina, automati za prodaju napitaka, sladoleda, cigareta i slične robe, opreme za zabavne radnje te pokretnih naprava za prodaju određenih proizvoda, ukoliko se isti ne postavljaju uz kioske ili vlastite poslovne prostore. Privremeno korištenje površina javne namjene u svim ostalim slučajevima odnosno kada se ne raspisuje javni natječaj odobrava se neposrednom pogodbom.  
U glavi II. točki 1. predlaže se propisati način davanja površina javne namjene    raspisivanjem javnog natječaja, namjena privremenog korištenja površina javne namjene koje se dodjeljuju putem natječaja, osobe ovlaštene za raspisivanje javnog natječaja, sadržaj natječaja, sadržaj pisane ponude za sudjelovanje u javnom natječaju, pravo prvenstva, rok podnošenja ponuda na natječaj, odredbu da se javni natječaj objavljuje na oglasnoj ploči Grada Osijeka i na službenim internet stranicama Grada Osijeka i da se obavijest o objavi javnog natječaja objavljuje u dnevnom listu. 


 U glavi II. točki 2. predlaže se propisati način davanja površina javne namjene putem neposredne pogodbe, utvrđuje se namjena površina javne namjene koje se mogu dati u zakup putem neposredne pogodne, rok za podnošenje zamolbe za korištenje površina javne namjene i obvezni sadržaj zamolbe, utvrđuje se kada se neće odobriti korištenje površina javne namjene te se utvrđuje da o podnijetoj zamolbi odlučuje  upravno tijelo nadležno za poslove komunalnog gospodarstva rješenjem u roku 30 dana od dana zaprimanja zamolbe. 

U glavi III.  predlaže se propisati uvjete za postavljanje terasa za pružanje ugostiteljskih usluga odnosno predlaže se propisati što sve čini opremu terasa za pružanje ugostiteljskih usluga, gdje se može odobriti postavljanje terasa, da se postavljanjem terasa ne smije onemogućiti korištenje površina javne namjene te vrstu površine javne namjene na koju se može postaviti terasa. Ne propisuje se izgled terasa odnosno izgled suncobrana, tendi, montažno – demontažnih nadstrešnica, obzirom da je člankom 64. Odluke o komunalnom redu  propisano da će se izgled suncobrana i tendi, te način uređenja po zonama i lokacijama terasa za pružanje ugostiteljskih usluga na području grada Osijeka, urediti posebnim aktom koji donosi  Gradsko vijeće, a što je i učinjeno donošenjem Pravilnika o načinu uređenja terasa za pružanje ugostiteljskih usluga (Službeni glasnik Grada Osijeka br. 13/23).

U glavi IV. predlaže se propisati vrijeme zasnivanja zakupa odnosno da se površine javne namjene daju u zakup na određeno vrijeme do jedne godine kada se zakup zasniva neposrednom pogodbom ili putem javnog natječaja, te na određeno vrijeme do pet godina za površinu javne namjene kada se zakup zasniva za potrebe postavljanja kisoka. Javni natječaj raspisuje Gradonačelnik. 


U glavi V. predlaže se propisati da se ugovor o zakupu zasniva pisanim putem između Grada i zakupnika i da isti sadrži: osnovne podatke o ugovorenim stranama, namjenu zakupa, površinu koja se daje u zakup,  visinu i način plaćanja zakupa, vrijeme trajanja zakupa, uvjete otkaza ugovora i slične odredbe. 

U glavi VI. propisana je visina zakupnine i u odnosu na važeći Pravilnik o zakupu zemljišta na javnim površinama novim Pravilnikom predlaže se izmjena visine zakupnine za  pojedine namjene iz članka 2. predloženog Pravilnika iz razloga što Grad Osijek visinama zakupnine u velikoj mjeri zaostaje za drugim gradovima u Republici Hrvatskoj, te iz razloga što je kao službena valuta u Republici Hrvatskoj uveden EUR, dok su visine zakupnine važećim Pravilnikom izražene u kunama. 

Visina zakupnine izmijenila se za sljedeće namjene:

· za kioske – predlaže se da visina zakupnine za I zonu iznosi 20,00 EUR/m2/mjesečno, za II zonu 10,00 EUR/m2/mjesečno i za III zonu 5,00 EUR/m2/mjesečno.  

Sada važećim Pravilnikom visina zakupnine za I zonu iznosi 13,27 EUR (100,00 kn)/m2/mjesečno, za II zonu 6,63 EUR (50,00 kn)/m2/mjesečno i za III zonu 3,98 EUR (30,00 kn)/m2/mjesečno. U odnosu na važeći Pravilnik predlaže se povećanje visina zakupnine;

· za izlaganje i prodaju ostale nespomenute robe – za izlaganje do 3 mjeseca predlaže se visina zakupnine u iznosu od 5,00 EUR//dnevno, odnosno 50 EUR/mjesečno, a za izlaganje preko 3 mjeseca 40 EUR/mjesečno. 
Sada važećim Pravilnikom visina zakupnine za izlaganje do 3 mjeseca iznosi 1,99 EUR (15,00 kn)/dnevno, odnosno 39,81 EUR (300,00 kn)/mjesečno, a za izlaganje preko 3 mjeseca zakupnina iznosi 26,54 EUR (200 kn)/mjesečno. U odnosu na važeći Pravilnik predlaže se povećanje visina zakupnine;

· za postavljanje zabavnih radnji, ne manje od 100 m2 – predlaže se visina zakupnine u iznosu od 0,50 EUR/m2/dnevno. 

Sada važećim Pravilnikom visina zakupnine utvrđena je u iznosu od 0,13 EUR (1,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;

· za izlaganje robe ispred vlastitih poslovnih prostora – predlaže se da visina zakupnine za I zonu iznosi 30,00 EUR/m2/mjesečno, za II zonu 25,00 EUR/m2/mjesečno i za III zonu 20,00 EUR/m2/mjesečno. 
Sada važećim Pravilnikom utvrđena je visina zakupnine za I zonu iznosi 19,90 EUR (150,00 kn)/m2/mjesečno, za II zonu 17,25 EUR (130,00 kn)/m2/mjesečno i za III zonu 13,27 EUR (100,00kn)/m2/mjesečno. U odnosu na važeći Pravilnik kod ove namjene predlaže se povećanje visine zakupnine;
· za postavljanje pokretnih naprava ispred vlastitih poslovnih prostora za prodaju kestenja I zonu iznosi 50,00 EUR/m2/mjesečno, za II zonu 40,00 EUR/m2/mjesečno i za III zonu 20,00 EUR/m2/mjesečno. 
Sada važećim Pravilnikom utvrđena je visina zakupnine za I zonu iznosi 39,81 EUR (300,00 kn)/m2/mjesečno, za II zonu 26,54 EUR (200,00 kn)/m2/mjesečno i za III zonu 13,27 EUR (100,00 kn)/m2/mjesečno. U odnosu na važeći Pravilnik kod ove namjene predlaže se povećanje visine zakupnine;
· za postavljanje ledenica i rashladnih vitrina za sladoled i hladnjaka za napitke do 1 m2 površine ispred vlastitih poslovnih prostora – predlaže se da visina zakupnine u razdoblju od 01. travnja do 31. listopada za I zonu iznosi 70,00 EUR/mjesečno, za II zonu 50,00 EUR/mjesečno i za III zonu 30,00 EUR/mjesečno. 

Sada važećim Pravilnikom utvrđena je visina zakupnine u razdoblju od 01. travnja do 31. listopada za I zonu iznosi 53,08 EUR (400,00 kn)/mjesečno, a za II zonu 39,81 EUR (300,00 kn)/mjesečno i za III zonu 26,54 EUR (200,00 kn)/mjesečno, a u razdoblju od 01. studenog do 31. ožujka za I zonu iznosi 26,54 EUR (200,00 kn)/mjesečno, za II zonu 19,90 EUR (150,00 kn)/mjesečno i za III zonu 13,27 EUR (100,00 kn)/mjesečno. U odnosu na važeći Pravilnik kod ove namjene predlaže se povećanje visine zakupnine i ista se odnosi na cijelu godinu, obzirom da u zimskim mjesecima ionako nema zakupa javne površine za tu namjenu;
· za izlaganje automobila ispred poslovnih prostora – za izlaganje automobila na beton/asfalt/tucanik predlaže se da visina zakupnine iznosi 1,00 EUR/m2/dnevno, a na neuređenu ili zelenu površinu 0,50 EUR/m2/dnevno.

Sada važećim Pravilnikom utvrđena je visina zakupnine za izlaganje automobila na beton/asfalt/tucanik u iznosu 0,13 EUR (1,00 kn)/m2/dnevno, a na neuređenu ili zelenu površinu 0,06 EUR (0,50 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;
· za odlaganje građevinskog materijala – predlaže se visina zakupnine u iznosu od 0,50 EUR/m2/dnevno.

Sada važećim Pravilnikom visina zakupnine iznosi 0,13 EUR (1,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine.

· za organizaciju gradilišta, postavljanje građevinskih skela, montažnih objekata, kontejnera, silosa za građevinski materijal, građevinsku mehanizaciju i vozila – predlaže se visina zakupnine u iznosu od 0,50 EUR/m2/dnevno.

Sada važećim Pravilnikom visina zakupnine iznosi 0,13 EUR (1,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine.

· za pokretne panoe – predlaže se visina zakupnine za jednostrani pano do 1 m2 od 20,00 EUR/mjesečno i 100,00 EUR/godišnje, za dvostrani pano do 1 m2 predlaže se visina zakupnine u iznosu od 30,00 EUR/mjesečno i 200,00 EUR/godišnje
Sada važećim Pravilnikom utvrđena je visina zakupnine za jednostrani pano do 1 m2 od 13,27 EUR (100,00 kn)/mjesečno i 79,63 EUR (600,00 kn)/godišnje, za dvostrani pano do 1 m2 visina zakupnine iznosi 19,90 EUR (150,00 kn)/mjesečno i 159,26 EUR (1.200,00 kn)/godišnje. U odnosu na važeći Pravilnik kod ove namjene predlaže se povećanje visine zakupnine; 
· za izlaganje automobila na površinama javne namjene – za izlaganje od 1 do 3 dana predlaže se visina zakupnine u iznosu od 100,00 EUR/automobilu/dnevno, za izlaganje od 4 do 15 dana predlaže se visina zakupnine u iznosu od 70,00 EUR/automobilu/dnevno, za izlaganje preko 15 dana predlaže se visina zakupnine u iznosu od 50,00 EUR/automobilu/dnevno. 

Sada važećim Pravilnikom visina zakupnine za izlaganje automobila od 1 do 3 dana utvrđena je u iznosu od 66,36 EUR (500,00 kn)/automobilu/dnevno, za izlaganje od 4 do 15 dana utvrđena je zakupnina u iznosu od 53,08 EUR (400,00 kn)/automobilu/dnevno, a za izlaganje preko 15 dana utvrđena je zakupnina u iznosu od 39,81 EUR (300,00 kn)/automobilu/dnevno. U odnosu na važeći Pravilnik kod ove namjene predlaže se povećanje visine zakupnine;
· za postavljanje pozornice do 25m2 – predlaže se visina zakupnine u iznosu od 100,00 EUR/m2/dnevno, a za svaki dalnji m2 5,00 EUR/dnevno. 
Sada važećim Pravilnikom visina zakupnine za postavljanje pozornice utvrđena je u iznosu od 66,36 EUR (500,00 kn)/m2/dnevno, a za svaki dalnji m2 2,65 EUR (20,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za pokretne naprave-štand do 3m2 – predlaže se visina zakupnine u iznosu od 40,00 EUR/m2/dnevno, a za svaki dalnji m2 5,00 EUR/dnevno. 

Sada važećim Pravilnikom visina zakupnine za postavljanje pozornice utvrđena je u iznosu od 26,54 EUR (200,00 kn)/m2/dnevno, a za svaki dalnji m2 2,65 EUR (20,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za postavljanje šatora – predlaže se visina zakupnine za šatore do 50 m2 u iznosu od 50,00 EUR/m2/dnevno, za šatore od 50 m2 do 100 m2 u iznosu od 100,00 EUR/m2/dnevno, a za šatore preko 100 m2 u iznosu od 500,00 EUR/m2/dnevno. 
Sada važećim Pravilnikom visina zakupnine za postavljanje šatora utvrđena je u iznosu od 2,65 EUR (20,00 kn)/m2/dnevno. 
U odnosu na važeći Pravilnik kod ove namjene predlaže se klasifikicija prema veličini zauzete površine, što smatramo pravičnijim, te će visina zakupnine ovisiti o zauzetoj površini;
· za postavljanje pirotehničkih sredstava za izvođenje vatrometa - predlaže se visina zakupnine u iznosu od 15,00 EUR/m2/dnevno. 

Sada važećim Pravilnikom utvrđena visina zakupnine za postavljanje pokretnih naprava - pirotehničkih sredstava za izvođenje vatrometa utvrđena je u iznosu od 13,27 EUR (100,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;

· za cirkuse bez životinja - predlaže se visina zakupnine u iznosu od 500,00 EUR/dnevno.
U važećem Pravilniku cirkusi bez životinja nisu predviđeni;

· za pokretne prodavače bez stalnog prodajnog mjesta do 2 m2 – predlaže se visina zakupnine u iznosu od 100,00 EUR/mjesečno.
Sada važećim Pravilnikom visina zakupnine utvrđena je u iznosu od 66,36 EUR (500,00 kn)/mjesečno. U odnosu na važeći Pravilnik kod ove namjene predlaže se povećanje visine zakupnine;
· za prodaju borova i sezonskog voća – predlaže se visina zakupnine u iznosu od 3,00 EUR/m2/dnevno. 
Sada važećim Pravilnikom visina zakupnine utvrđena je u iznosu od 1,32 EUR (10,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;
· za terase za pružanje ugostiteljskih usluga – predlaže se da visina zakupnine za I zonu iznosi 3,00 EUR/m2/mjesečno, za II zonu 2,50 EUR/m2/mjesečno i za III zonu 1,50 EUR/m2/mjesečno. 

Sada važećim Pravilnikom utvrđena je visina zakupnine u razdoblju od 01. travnja do 31. listopada za I zonu iznosi 3,31 EUR (25,00 kn)/m2/mjesečno, za II zonu 2,65 EUR (20,00 kn)/m2/mjesečno i za III zonu 1,32 EUR (10,00 kn)/m2/mjesečno, a u razdoblju od 01. studenog do 31. ožujka visina zakupnine za I zonu iznosi 1,72 EUR (13,00 kn)/m2/mjesečno, za II zonu 1,59 EUR (12,00 kn)/m2/mjesečno i za III zonu 1,06 EUR (8,00 kn)/m2/mjesečno. U odnosu na važeći Pravilnik kod ove namjene predlaže se smanjenje visine zakupnine, ali se ista sada odnosi na cijelu godinu.


U glavi VII predlaže se propisati način davanja površina javne namjene prilikom proslave crkvenih godova i sličnih prigoda na području grada Osijeka. Predložene odredbe mijenjale su se u odnosu na odredbe važećeg Pravilnika.
           Visina zakupnine izmijenila se za sljedeće namjene:

· za pokretne naprave za prodaju zanatskih proizvoda do 2 m2 – predlaže se visina zakupnine u iznosu od 40,00 EUR/m2/dnevno, a za svaki dalnji m2 20,00 EUR/dnevno. Sada važećim Pravilnikom visina zakupnine za prodaju zanatskih proizvoda utvrđena je u iznosu od 26,54 EUR (200,00 kn)/m2/dnevno, a za svaki dalnji m2 13,27 EUR (100,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za ugostiteljske usluge za svaki m2 zauzete površine – predlaže se visina zakupnine u iznosu od 15,00 EUR/m2/dnevno.

Sada važećim Pravilnikom visina zakupnine za ugostiteljske usluge za svaki m2 zauzete površine utvrđena je u iznosu od 10,61 EUR (80,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za „luna park“ – zabavne radnje za svaki m2 zauzete površine - predlaže se visina zakupnine u iznosu od 3,00 EUR/dnevno.

Sada važećim Pravilnikom visina zakupnine za „luna park“ zabavne radnje za svaki m2 zauzete površine utvrđena je u iznosu od 1,99 EUR (15,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine.

PROCJENA SREDSTAVA POTREBNIH ZA PROVOĐENJE I NAČIN NJIHOVA OSIGURANJA

Za donošenje prijedloga Pravilnika o zakupu površina javne namjene nije potrebno osigurati financijska sredstva iz Proračuna Grada Osijeka.
OBRAZLOŽENJE POJEDINIH ODREDBI PRAVILNIKA:

Sadržajno, prijedlog pravilnika je podijeljena na osam Glava i to:

I.  Opće odredbe

II.  Način davanja u zakup površina javne namjene

III.  Uvjeti postavljanja terasa za pružanje ugostiteljskih usluga

IV.  Vrijeme zasnivanja zakupa

V.  Ugovor o zakupu

VI.  Visina zakupnine
VII.   Proslave crkvenog goda i drugih prigoda na području grada Osijeka
VIII. Prijelazne i završne odredbe.
Slijedom navedenog, nastavno se daje prikaz odredbi predloženog pravilnika.

Članak 1. - ovom odredbom predlaže se utvrditi da se Pravilnikom  o zakupu površina javne namjene uređuju uvjeti, način i postupak davanja u zakup  površina javne namjene te se pobliže uređuje:  namjena za koju se površine javne namjene mogu dati u zakup, način davanja u zakup površina javne namjene, uvjeti, način i postupak provođenja javnog natječaja,  uvjeti postavljanja terasa za pružanje ugostiteljskih usluga, vrijeme zasnivanja zakupa, način sklapanja ugovora o zakupu, bitne sastojke ugovora, razloge otkazivanja ugovora i drugo, visina zakupnine, te zakup površina javne namjene za proslave crkvenih godova i sličnih prigoda na područjima gradskih četvrti i mjesnih odbora.

Članak 2. - ovom odredbom predlaže se utvrditi da se površine javne namjene mogu dati u zakup za sljedeće namjene: 

· postavljanje kioska,

· postavljanje terasa za pružanje ugostiteljskih usluga, 

· postavljanje pokretnih panoa, sendvič panoa i drugih pokretnih objava,

· postavljanje zabavnih radnji i cirkusa bez životinja,

· odlaganje građevinskog materijala,

· postavljanje građevinskih skela, montažnih objekata, kontejnera, silosa za građevinski materijal, građevinsku mehanizaciju, vozila i sl.,

· postavljanje pokretnih naprava (štandova, klupa, pozornica, ledenica za sladoled, rashladnih vitrina za napitke, stolova, stolica, suncobrana, stalaka, automata za prodaju napitaka, sladoleda, cigareta i slične robe, peći za kuhanje i pečenje kukuruza, plodina, aparata za kokice i razne slastice, šatora i drugih pokretnih naprava za organiziranje sajmova, priredbi i proslava, kulturnih, humanitarnih, sportskih i drugih manifestacija te održavanje prezentacija sa svrhom reklamiranja ili prodaje određenih proizvoda

· pokretnih prodavača bez stalnog prodajnog mjesta,

· prodaju borova i sezonskog voća,

· postavljanje pokretnih naprava – pirotehničkih sredstava za izvođenje vatrometa

Također se predlaže utvrditi da se površine javne namjene mogu dati na korištenje bez naknade u slučajevima propisanim Odlukom o komunalnom redu. 

Članak 3. – ovom odredbom predlaže se utvrditi da se površine javne namjene daju u zakup putem javnog natječaja ili neposrednom pogodbom.
Članci 4. i 5. – ovim odredbama predlaže se utvrditi da se javni natječaj za davanje u zakup površina javne namjene obavezno raspisuje za postavljanje: kioska, ledenica za sladoled, aparata za kokice i razne slastice, peći za kuhanje kukuruza i pečenje plodina, automata za prodaju napitaka, sladoleda, cigareta i slične robe, opreme za zabavne radnje te pokretnih naprava za prodaju određenih proizvoda, ukoliko se isti ne postavljaju uz kioske ili vlastite poslovne prostore, te da javni natječaj raspisuje Gradonačelnik.

 Članak 6. – ovom odredbom predlaže se propisati obvezni sadržaj javnog natječaja odnosno da isti sadrži: lokacija koje se daju u zakup, namjena i vrijeme na koji se lokacija daje, početni iznos zakupnine, iznos jamčevine, žiro račun i poziv na broj za uplatu, sadržaj ponude i dokazi koji se uz ponudu obavezno dostavljaju, odredbu tko može podnijeti ponudu, odredbu da je ponuditelj dužan uz ponudu dostaviti izjavu da nema duga prema Gradu Osijeku i trgovačkim društvima u vlasništvu Grada Osijeka po bilo kojoj osnovi, odredbu da se neće razmatrati ponude ponuditelja koji zaključno s danom podnošenja ponude na natječaj ima dospjela dugovanja prema Gradu Osijeku i trgovačkim društvima u vlasništvu Grada Osijeka po bilo kom osnovu, odredbu da se neće razmatrati ponuda ponuditelja za kojeg je iz priloženog dokaza o bonitetu ili solventnosti utvrđeno da mu je račun u blokadi duže od 30 dana u posljednjih 6 mjeseci, odredbu o načinu osiguranja plaćanja ugovorene zakupnine, odredbu da Grad Osijek zadržava pravo poništiti natječaj ili dio natječaja odnosno ne prihvatiti niti jednu ponudu, rok za podnošenje pisanih ponuda, naslov kojem se ponuda podnosi, vrijeme i mjesto otvaranja ponuda, naznaka da je otvaranje ponuda javno, ostvarivanje prava prvenstva, odredbu kojom se ponuditelju čija ponuda bude prihvaćena uplaćena jamčevina uračunava u zakupninu, a ponuditelju čije ponude ne bude prihvaćene uplaćena jamčevina vraća u roku od 15 dana, od dana donošenja odluke o odabiru, rok za obavijest podnositeljima ponuda o ishodu natjecanja i rok za sklapanje ugovora.

Članci 7. i 8.  -   ovim odredbama predlaže se propisati obvezni sadržaj pisane ponude za sudjelovanje u natječaju odnosno da ista mora sadržavati: naziv, odnosno osobno ime i prezime ponuditelja, sjedište odnosno adresu i OIB, izvadak iz sudskog registara za pravne osobe, odnosno obrtnog registara za fizičke osobe obrtnike ili drugi odgovarajući dokaz pravne sposobnosti, dokaz o uplaćenoj jamčevini,  BON-2 ili SOL-2 ne stariji ode 30 dana od dana podnošenja ponude, ponuđeni iznos zakupnine izražen u apsolutnom iznosu, a ne u postotku ili opisnom iznosu u odnosu na druge ponuditelje, pisanu izjavu da ponuditelj nema dugovanja prema Gradu Osijeku i trgovačkim društvima u vlasništvu Grada Osijeka po bilo kojem osnovu. Nadalje,  predlaže se propisati odredba da pavo prvenstva na sklapanje ugovora o zakupu površina javne namjene imaju isključivo fizičke osobe koje obavljaju obrtničku ili samostalnu profesionalnu djelatnost, a koje ostvaruju prava temeljem Zakona o pravima hrvatskih branitelja iz Domovinskog rata i članova njihovih obitelji, ako do sada to pravo nisu ostvarile, te udovolje svim natječajnim uvjetima i prihvate najviši ponuđeni iznos zakupnine, te da su se te osobe obvezne  pozvati na pravo prvenstva i uz ponudu priložiti  potvrdu iz službene Evidencije hrvatskih branitelja iz Domovinskog rata koju izdaje nadležni područni ured Ministarstva hrvatskih branitelja.

Članci 9. i 10. -  ovim odredbama utvrđuje se rok za podnošenje ponuda odnosno da isti ne može biti kraći od 8 niti duži od 15 dana i da se rok utvrđuje na način da se objavi datum i sat do kojeg ponude moraju biti zaprimljene u pisarnici Grada Osijeka,  te se predlaže propisati da se  natječaj objavljuje na oglasnoj ploči Grada Osijeka i na službenoj internet stranici Grada Osijeka te da se obavijest o objavi javnog natječaja objavljuje u dnevnom listu.

Članci 11. i 12. -  ovim odredbama predlaže se propisati da natječaj provodi Povjerenstvo za zakup površina javne namjene (u daljnjem tekstu. Povjerenstvo) koje čine predsjednik i dva člana te njihovi zamjenici, a imenuje ih Gradonačelnik traje do isteka mandata Gradonačelnika, da Povjerenstvo otvara i razmatra ponude, vodi zapisnik o javnome otvaranju ponuda, utvrđuje ispunjavaju li ponuditelji uvjete iz javnog natječaja, ocjenjuje ponude te obavlja druge poslove sukladno ovom Pravilniku, da Povjerenstvo utvrđuje najpovoljniju ponudu i podnosi prijedlog gradonačelniku o izboru najpovoljnije ponude u javnome natječaju, odredbu da stručne, administrativne i tehničke poslove za Povjerenstvo obavlja upravno tijelo nadležno za poslove komunalnog gospodarstva. Nadalje, predlaže se propisati da je otvaranje ponuda  javno, da ponuditelji mogu odustati od svoje ponudu najkasnije do početka otvaranja ponuda i u tom slučaju imaju pravo na povrat uplaćene jamčevine a najpovoljniji ponuditelji koji odustanu od ponude ili sklapanja ugovora o zakupu, nakon otvaranja ponuda, gube pravo povrata uplaćene jamčevine. Predlaže se propisati da se nepravodobne ponude neće razmatrati i iste će se odbaciti, a nepotpune i ponude ponuditelja koji imaju dugovanja prema Gradu Osijeku i trgovačkim društvima u vlasništvu Grada Osijeka će se odbiti. Nepravodobne i nepotpune ponude Povjerenstvo će rješenjem odbaciti, a ponude koje ne ispunjavaju uvjete javnog natječaja, Povjerenstvo će rješenjem odbiti. Na navedena rješenja može se izjaviti prigovor gradonačelniku u roku od osam (8) dana od dana dostave rješenja.

Članci 13. i 14. -    ovim odredbama predlaže se propisati  da je kriterij za odabir najpovoljnijeg ponuditelja u natječaju najveći ponuđeni iznos zakupnine, uz ispunjavanje uvjeta propisanih natječajem. Nadalje, predlaže se propisati da u slučaju da ponuditelj koji je ponudio najviši iznos zakupnine, odustane od svoje ponude nakon provedenog postupka otvaranja pisanih ponuda, ne izabire se drugi najpovoljniji ponuditelj, već se za korištenje površine javne namjene raspisuje novi natječaj. Nadalje, predlaže se propisati i odredba da u slučaju da na natječaj za zakup površina javne namjene stigne više ponuda sa istim iznosom ponuđene zakupnine te da među ponuditeljima nema onih s prvenstvenim pravom, nadmetanje se nastavlja između tih ponuditelja, iskazivanjem većeg iznosa od ponuđene zakupnine u pisanom obliku. Ponuđeni iznos mora biti najmanje 5 % viši od dostavljene ponude. U slučaju da i na taj način ponuditelji ponude isti iznos, postupak se ponavlja dok jedan ponuditelj ne ponudi viši iznos od drugog,  a postupak će se nastaviti i u slučaju da je na otvaranju ponuda prisutan samo jedan od ponuditelja sa istim iznosom ponude ili njegov punomoćnik. Ponuđeni iznos i u ovom slučaju mora biti najmanje 5 % viši od dostavljene ponude.   

Članci 15. i 16. - ovim odredbama predlaže se propisati da će Povjerenstvo za zakup površina javne namjene sačinit zapisnik o otvaranju ponuda s prijedlogom odabira najpovoljnijeg ponuditelja i da se isti dostavlja u roku od 8 dana od dana otvaranja ponuda gradonačelniku te da odluku o odabiru najpovoljnijeg ponuditelja donosi gradonačelnik u roku od 30 dana od dana zaprimanja zapisnika o otvaranju ponuda i da se ista dostavlja svim sudionicima.
Članak 17. – ovom odredbom predlaže se propisati da na odluku o odabiru najpovoljnijeg ponuditelja, nezadovoljni ponuditelj ima pravo prigovora u roku od 8 dana, od dana primitka odluke, koji podnosi Gradonačelniku. Povodom preispitivanja odluke Gradonačelnik može odlukom odbaciti, izmijeniti ili uloženi prigovor odbiti kao neosnovan i da je odluka o prigovoru je konačna. Temeljem odluke o odabiru sklapa se ugovor.
Članak 18. – ovom odredbom predlaže se propisati da se neposrednom pogodbom može  odobriti zakup površina javne namjene ukoliko ista zadovoljava propisane uvjete za: postavljanje terasa za pružanje ugostiteljskih usluga, postavljanje pokretnih naprava ispred vlastiti poslovnih prostora, postavljanje pokretnih panoa, sendvič panoa i drugih pokretnih objava, postavljanje zabavnih radnji, odlaganje građevinskog materija, postavljanje građevinskih skela, montažnih objekata, kontejnera, silosa za građevinski  materijal, građevinsku mehanizaciju, vozila i sl., postavljanje pokretnih naprava na površinama javne namjene utvrđenih u članku 2. točki 7., pokretne prodavače bez stalnog prodajnog mjesta, prodaju borova i sezonskog voća, postavljanje pokretnih naprava-pirotehničkih sredstava za izvođenje vatrometa.

Članak 19. – ovom odredbom predlaže se utvrditi da se zamolba za zakup i privremeno korištenje neposrednom pogodbom podnosi se u pisanom obliku najranije 30, a najkasnije 15 dana, prije početka korištenja površine javne namjene i mora sadržavati: ime i prezime podnositelja zamolbe, OIB podnositelja zamolbe, adresa podnositelja zamolbe, lokaciju koje se traži, namjenu za koju se traži, veličina površine koja se zauzima, vrijeme korištenja, potpis podnositelja zamolbe, kontakt telefon i pečat pravne osobe, odnosno fizičke osobe – obrtnika, a uz zamolbu za zakup i korištenje površine javne namjene podnositelj obvezan priložiti: upravnu pristojbu, pisanu izjavu da nema duga prema Gradu Osijeku i trgovačkim društvima u vlasništvu Grada Osijeka po bilo kojem osnovu, dokaz da ima otvoren žiro račun i da će za cijelo vrijeme trajanja zakupa imati otvoren žiro račun te da da mu račun u zadnjih 6 mjeseci nije bio u blokadi duže od 30 dana, rješenje o minimalno tehničkim uvjetima za obavljanje ugostiteljske djelatnosti ukoliko se podnosi zamolba za potrebe korištenja površina javne namjene za postavljanje terasa za pružanje ugostiteljskih usluga. Nadalje, predlaže se propisati da ukoliko se za privremeno korištenje i zakup neposrednom pogodbom javi više podnositelja zahtjeva za istu površinu javne namjene, ista se daje u zakup provođenjem javnog usmenog nadmetanja te da će u tim slučajevima podnositelji zamolbe biti pisanim putem obaviješteni o mjestu i vremenu održavanja javnog usmenog nadmetanja, da je podnositelj zamolbe za postavljanje pokretnih naprava (pirotehničkih sredstava za izvođenje vatrometa), dužan priložiti suglasnost MUP-a kojim se dokazuje da je zatražena površina sigurna za izvođenje vatrometa. Predlaže se propisati i da ukoliko se za potrebe odlaganje građevinskog materijala te postavljanje građevinskih skela, montažnih objekata, kontejnera, silosa za građevinski materijal, građevinsku mehanizaciju, vozila i sl., zauzima parkiralište koje je u sustavu naplate, podnositelj zahtjeva je dužan  uz zahtjev priložiti suglasnost koncesionara kojim je uredio međusobne odnose i platiti zakup Gradu Osijeku sukladno Pravilniku te da upravno tijelo nadležno za poslove komunalnog gospodarstva može od podnositelja zamolbe zatražiti da dostavi i drugu potrebnu dokumentaciju. 
Članak 20. -  ovom odredbom predlaže se utvrditi u kojim slučajevima se korištenje površine javne namjene neće odobriti odnosno da se ista neće odobriti ukoliko: 
· se zauzimanjem površine javne namjene sprječava ili onemogućava korištenje susjednih objekata i javnih prometnih površina, 
·  prostor koji ostaje za prolaz pješaka je uži od 2 m širine,
· se zauzimanjem površine javne namjene krše odredbe propisa o sigurnosti prometa  i površina javne namjene svojim položajem smanjuje preglednost te onemogućuje odvijanje prometa,
· se zauzimanjem površine javne namjene onemogućuje pristup vatrogasnim vozilima i vozilima hitne medicinske pomoći te korištenje hidranta,
· se zauzimanjem površine javne namjene  stvara prekomjerna buka i dodatno se onečišćuje površina javne namjene
· se koristi za potrebe iz članka 2. točke 9.  ovog Pravilnika, a udaljenost je manja od 200 m od prostora na kojem se obavlja uslužna komunalna djelatnost javnih tržnica na malo,  
· podnositelj zamolbe ili njegov osnivač, kada je podnositelj zamolbe pravna osoba, ima  dugovanja prema Gradu Osijeku i trgovačkim društvima u vlasništvu Grada Osijeka,
· je podnositelj zamolbe ili njegov osnivač, kada je podnositelj zamolbe pravna osoba, bio vlasnik ili osnivač udruge, obrta ili druge pravne osobe koja ima dugovanja prema Gradu Osijeku i trgovačkim društvima u vlasništvu Grada Osijeka,
· je protiv podnositelja zamolbe ili njegovog osnivača, kada je podnositelj zamolbe pravna osoba, pokrenut upravni postupak uklanjanja predmeta ili objekata koji su predmet zakupa,
· nema otvoren žiro račun te  je račun podnositelja zamolbe u blokadi duže od 30 dana u posljednjih 6 mjeseci,
· mu je u zadnjih 6 mjeseci otkazan ugovor o zakupu zbog kršenja ugovornih odredbi, a nije otklonio nepravilnosti zbog kojih je otkazan ugovor i
· ne priloži potrebnu dokumentaciju utvrđenu člankom 19. ovog pravilnika.

Članak 21. - ovom odredbom predlaže se utvrditi da o podnijetoj zamolbi upravno tijelo nadležno za poslove komunalnog gospodarstva donosi rješenje te da ga je dužno dostaviti  stranci u roku od 30 dana, od dana zaprimanja zamolbe. Nadalje, predlaže se utvrditi da se rješenjem utvrđuju uvjeti i svrha korištenja površine javne namjene, mjesto, površina i način njenog korištenja, vrijeme korištenja, mjere sigurnosti i slično te  da se temeljem rješenja kojim se odobrava zakup površine javne namjene sklapa se ugovor o zakupu.

Članci 22.. 23. i 24. -  ovim odredbama predlaže se utvrditi što čini opremu terase odnosno da istu čine stolovi, stolice, sjedalice za stolice, suncobrani, stalci za suncobrane, tende, posude za cvijeće, žardinjere, montažno – demontažne podloge, ograde, televizijski ekrani, grijalice za grijanje terase, mobilni uređaji za ventiliranje terase, reklame, ledenice za prodaju sladoleda i spremnici za odlaganje posuđa i/ili reciklažnog restoranskog otpada. Predlaže se utvrditi uvjete za postavljanje terasa za pružanje ugostiteljskih usluga odnosno da se postavljanje terasa za pružanje ugostiteljskih usluga može odobriti samo ispred zatvorenog dijela poslovnog prostora, u gabaritima poslovnog prostora, a iznimno izvan gabarita poslovnog prostora, na mjestima, gdje uvjeti površine javne namjene, te položaj i namjena susjednih objekata to omogućavaju, uz pisanu izjavu vlasnika ili korisnika susjednog poslovnog prostora.
Nadalje, predlaže se propisati da se postavljanjem iste ne smije se spriječiti ili onemogućiti korištenje postavljene komunalne opreme, i ne smije se zaklanjati postavljena prometna signalizacija i  spomenici. Nadalje, uz rub terase prema prometnici mora se postaviti montažno–demontažna ograda, ili žardinjere zasađene cvijećem ili ukrasnim zelenilom do 1,2 m visine te da udaljenost terase, odnosno njene ograde od ruba parkirališta ne smije biti manja od 0,5 m, od ruba kolnika ne smije biti manja od 1,00 m, a od tramvajske pruge 2,0 m. Predlaže se utvrditi i da se u površinu terase uračunava i površina montažno-demontažne ograde ili žardinjera ako se postavljaju a da otvoreni suncobrani, tende i montažno-demontažne nadstrešnice mogu natkrivati samo tlocrtnu površinu odobrene površine za terasu te da se terasa za pružanje ugostiteljskih usluga postavlja se na postojeću opločenu ili asfaltiranu površinu, betoniranu, šljunčanu, pješčanu i drugu za to prikladno obrađenu površinu a iznimno ako površina tla, zbog izrazitih neravnina ili velikog nagiba, ne omogućava korištenje, može se postaviti montažno-demontažna podloga (podest) na potkonstrukciji i da se istu nije moguće postaviti u javnim parkovima ili na mjestima na kojima Konzervatorski uvjeti ili prostorni planovi to onemogućuju.
Članak 25. – ovom odredbom predlaže se utvrditi vrijeme zasnivanja zakupa odnosno da se površine javne namjene daju u zakup na određeno vrijeme do jedne godine kada se zakup zasniva neposrednom pogodbom ili putem javnog natječaja, te na određeno vrijeme do pet godina kada se zakup zasniva za potrebe postavljanja kisoka. Javni natječaj raspisuje Gradonačelnik. 
Članak 26. - ovom odredbom predlaže se utvrditi da se ugovor o zakupu sklapa u pisanom obliku te obvezni sadržaj ugovora o zakupu odnosno da isti obavezno sadrži: osnovne podatke o ugovorenim stranama, namjenu za koju se daje zakup, površina koja se daje u zakup, visinu i način plaćanja zakupnine, odredbu da će zakupodavac vratiti zakupniku uplaćeni novčani depozit nakon prestanka važenja ugovora pod uvjetom da je zakupnik uredno ispunio sve obveze preuzete ugovorom o zakupu,  vrijeme trajanja zakupa, uvjete otkaza ugovora,  odredbu da je zakupnik odgovoran i u obvezi nadoknaditi svaku štetu koja bude nanesena Gradu Osijeku ili trećim osobama, a koja bi mogla nastati na osnovu izvršenja ugovora i ostale odredbe u skladu s Odlukom o komunalnom redu, predloženim pravilnikom i Zakonom o obveznim odnosima.

Članci 27. i 28. - ovim odredbama predlaže se utvrditi da ugovor o zakupu prestaje važiti: istekom roka na koji su sklopljen, otkazom, odnosno  jednostranim raskidom, sporazumom ugovorenih strana, prestankom pravne osobe i smrću. Nadalje,  predlaže se utvrditi  da  zakupnik može otkazati ugovor o zakupu zemljišta pisanim podneskom i to: najkasnije 10 dana prije isteka mjeseca, ako je ugovor sklopljen na vrijeme koje se računa u mjesecima, najkasnije 5 dana prije isteka dana od kojeg se traži otkaz ugovora, ako je ugovor sklopljen na vrijeme duže od 10 dana te da u  slučaju jednostranog otkaza ugovora o zakupu zemljišta od strane zakupnika, isti nema pravo na povrat više uplaćene zakupnine.
Članak 29. - ovom odredbom predlaže se utvrditi u kojim slučajevima će Grad Osijek kao zakupodavac otkazati zakupniku ugovor o zakupu zemljišta a to su slučajevi ako zakupnik: ne izvršava obveze preuzete ugovorom, ne plati zakupninu 2 mjeseca uzastopce, za vrijeme trajanja ugovorenog zakupa zatvori žiro račun odnosno ukoliko za cijelo vrijeme trajanja zakupa nema otvoren žiro račun ili ne obavijesti zakupodavca o otvaranju novog žiro računa u roku od 30 dana od otvaranja istoga te se utvrdi da mu je za vrijeme trajanja ugovorenog zakupa račun u blokadi duže od 30 dana, daje zemljište u podzakup, ne koristi zemljište sukladno svrsi određenoj ugovorom, krši odredbe Odluke o komunalnom redu, ne pridržava se uvjeta utvrđenih rješenjem o korištenju površina javne namjene, narušava javni red i mir i površinu javne namjene oko zakupljenog mjesta ne drži urednom, odnosno ne čisti je od ambalaže i otpadaka. 
Nadalje, predlaže se propisati  da otkaz ugovora o zakupu zemljišta mora biti u pisanom obliku s otkaznim rokom od: 10 dana u slučaju kada zakupnik krši odredbe Odluke o komunalnom redu, ne pridržava se uvjeta utvrđenih rješenjem o korištenju površina javne namjene, narušava javni red i mir i površinu javne namjene oko zakupljenog mjesta ne drži urednom, odnosno ne čisti je od ambalaže i otpadaka, s otkaznim rokom  od 8 dana u slučaju kada zakupnik ne izvršava obveze preuzete ugovorom, ne plati zakupninu 2 mjeseca uzastopce, za vrijeme trajanja ugovorenog zakupa zatvori žiro račun odnosno ukoliko za cijelo vrijeme trajanja zakupa nema otvoren žiro račun ili ne obavijesti zakupodavca o otvaranju novog žiro računa u roku od 30 dana od otvaranja istoga te se utvrdi da mu je za vrijeme trajanja ugovorenog zakupa račun u blokadi duže od 30 dana i s otkaznim rokom od 3 dana u slučaju kada zakupnik daje zemljište u podzakup i ne koristi zemljište sukladno svrsi određenoj ugovorom. Otkazni rok računa se od dana zaprimanja pisane obavijesti, u kojem je zakupnik dužan ukloniti sve što je postavljeno ili odloženo na površini javne namjene, a korištenu površinu vratiti u prvobitno stanje.

Predlaže se propisati i da podnositelju zahtjeva koji je prethodno koristio površinu javne namjene, a otkazan mu je ugovor o zakupu zbog nepoštivanja ugovornih odredbi, može se odobriti korištenje površine javne namjene, ali samo jedanput u kalendarskoj godini.

Članak 30. -  ovom odredbom predlaže se utvrditi visinu zakupnine. U odnosu na važeći Pravilnik o zakupu zemljišta na javnim površinama novim Pravilnikom predlaže se korekcija visine zakupnine za  pojedine namjene iz članka 2. predloženog Pravilnika iz razloga što se sada važećim Pravilnikom propisuje da se zone određuju sukladno odredbama važeće Odluke o komunalnoj naknadi. Navedeno se predlaže i novim Pravilnikom. Važećim Pravilnikom se propisuje pet zona za utvrđivanje visine zakupnine. Kako se novom Odlukom o komunalnoj naknadi propisuju tri zone za utvrđivanje obračuna komunalne naknade stoga se i predloženim Pravilnikom utvrđuju tri zone za utvrđivanje visine zakupnine. Slijedom navedenog predlaže se visina zakupnine kako slijedi:   

· za kioske – predlaže se da visina zakupnine za I zonu iznosi 20,00 EUR/m2/mjesečno, za II zonu 10,00 EUR/m2/mjesečno i za III zonu 5,00 EUR/m2/mjesečno.  

Sada važećim Pravilnikom visina zakupnine za I zonu iznosi 13,27 EUR (100,00 kn)/m2/mjesečno, za II zonu 6,63 EUR (50,00 kn)/m2/mjesečno i za III zonu 3,98 EUR (30,00 kn)/m2/mjesečno. U odnosu na važeći Pravilnik predlaže se povećanje visina zakupnine;

· za izlaganje i prodaju ostale nespomenute robe – za izlaganje do 3 mjeseca predlaže se visina zakupnine u iznosu od 5,00 EUR//dnevno, odnosno 50 EUR/mjesečno, a za izlaganje preko 3 mjeseca 40 EUR/mjesečno. 

Sada važećim Pravilnikom visina zakupnine za izlaganje do 3 mjeseca iznosi 1,99 EUR (15,00 kn)/dnevno, odnosno 39,81 EUR (300,00 kn)/mjesečno, a za izlaganje preko 3 mjeseca zakupnina iznosi 26,54 EUR (200 kn)/mjesečno. U odnosu na važeći Pravilnik predlaže se povećanje visina zakupnine;

· za postavljanje zabavnih radnji, ne manje od 100 m2 – predlaže se visina zakupnine u iznosu od 0,50 EUR/m2/dnevno. 

Sada važećim Pravilnikom visina zakupnine utvrđena je u iznosu od 0,13 EUR (1,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;

· za izlaganje robe ispred vlastitih poslovnih prostora – predlaže se da visina zakupnine za I zonu iznosi 30,00 EUR/m2/mjesečno, za II zonu 25,00 EUR/m2/mjesečno i za III zonu 20,00 EUR/m2/mjesečno. 

Sada važećim Pravilnikom utvrđena je visina zakupnine za I zonu iznosi 19,90 EUR (150,00 kn)/m2/mjesečno, za II zonu 17,25 EUR (130,00 kn)/m2/mjesečno i za III zonu 13,27 EUR (100,00kn)/m2/mjesečno. U odnosu na važeći Pravilnik kod ove namjene predlaže se povećanje visine zakupnine;

· za postavljanje pokretnih naprava ispred vlastitih poslovnih prostora za prodaju kestenja I zonu iznosi 50,00 EUR/m2/mjesečno, za II zonu 40,00 EUR/m2/mjesečno i za III zonu 20,00 EUR/m2/mjesečno. 

Sada važećim Pravilnikom utvrđena je visina zakupnine za I zonu iznosi 39,81 EUR (300,00 kn)/m2/mjesečno, za II zonu 26,54 EUR (200,00 kn)/m2/mjesečno i za III zonu 13,27 EUR (100,00 kn)/m2/mjesečno. U odnosu na važeći Pravilnik kod ove namjene predlaže se povećanje visine zakupnine;

· za postavljanje ledenica i rashladnih vitrina za sladoled i hladnjaka za napitke do 1 m2 površine ispred vlastitih poslovnih prostora – predlaže se da visina zakupnine u razdoblju od 01. travnja do 31. listopada za I zonu iznosi 70,00 EUR/mjesečno, za II zonu 50,00 EUR/mjesečno i za III zonu 30,00 EUR/mjesečno. 

Sada važećim Pravilnikom utvrđena je visina zakupnine u razdoblju od 01. travnja do 31. listopada za I zonu iznosi 53,08 EUR (400,00 kn)/mjesečno, a za II zonu 39,81 EUR (300,00 kn)/mjesečno i za III zonu 26,54 EUR (200,00 kn)/mjesečno, a u razdoblju od 01. studenog do 31. ožujka za I zonu iznosi 26,54 EUR (200,00 kn)/mjesečno, za II zonu 19,90 EUR (150,00 kn)/mjesečno i za III zonu 13,27 EUR (100,00 kn)/mjesečno. U odnosu na važeći Pravilnik kod ove namjene predlaže se povećanje visine zakupnine i ista se odnosi na cijelu godinu, obzirom da u zimskim mjesecima ionako nema zakupa javne površine za tu namjenu;

· za izlaganje automobila ispred poslovnih prostora – za izlaganje automobila na beton/asfalt/tucanik predlaže se da visina zakupnine iznosi 1,00 EUR/m2/dnevno, a na neuređenu ili zelenu površinu 0,50 EUR/m2/dnevno.

Sada važećim Pravilnikom utvrđena je visina zakupnine za izlaganje automobila na beton/asfalt/tucanik u iznosu 0,13 EUR (1,00 kn)/m2/dnevno, a na neuređenu ili zelenu površinu 0,06 EUR (0,50 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;

· za odlaganje građevinskog materijala – predlaže se visina zakupnine u iznosu od 0,50 EUR/m2/dnevno.

Sada važećim Pravilnikom visina zakupnine iznosi 0,13 EUR (1,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine.

· za organizaciju gradilišta, postavljanje građevinskih skela, montažnih objekata, kontejnera, silosa za građevinski materijal, građevinsku mehanizaciju i vozila – predlaže se visina zakupnine u iznosu od 0,50 EUR/m2/dnevno.

Sada važećim Pravilnikom visina zakupnine iznosi 0,13 EUR (1,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine.

· za pokretne panoe – predlaže se visina zakupnine za jednostrani pano do 1 m2 od 20,00 EUR/mjesečno i 100,00 EUR/godišnje, za dvostrani pano do 1 m2 predlaže se visina zakupnine u iznosu od 30,00 EUR/mjesečno i 200,00 EUR/godišnje

Sada važećim Pravilnikom utvrđena je visina zakupnine za jednostrani pano do 1 m2 od 13,27 EUR (100,00 kn)/mjesečno i 79,63 EUR (600,00 kn)/godišnje, za dvostrani pano do 1 m2 visina zakupnine iznosi 19,90 EUR (150,00 kn)/mjesečno i 159,26 EUR (1.200,00 kn)/godišnje. U odnosu na važeći Pravilnik kod ove namjene predlaže se povećanje visine zakupnine; 
· za izlaganje automobila na površinama javne namjene – za izlaganje od 1 do 3 dana predlaže se visina zakupnine u iznosu od 100,00 EUR/automobilu/dnevno, za izlaganje od 4 do 15 dana predlaže se visina zakupnine u iznosu od 70,00 EUR/automobilu/dnevno, za izlaganje preko 15 dana predlaže se visina zakupnine u iznosu od 50,00 EUR/automobilu/dnevno. 

Sada važećim Pravilnikom visina zakupnine za izlaganje automobila od 1 do 3 dana utvrđena je u iznosu od 66,36 EUR (500,00 kn)/automobilu/dnevno, za izlaganje od 4 do 15 dana utvrđena je zakupnina u iznosu od 53,08 EUR (400,00 kn)/automobilu/dnevno, a za izlaganje preko 15 dana utvrđena je zakupnina u iznosu od 39,81 EUR (300,00 kn)/automobilu/dnevno. U odnosu na važeći Pravilnik kod ove namjene predlaže se povećanje visine zakupnine;

· za postavljanje pozornice do 25m2 – predlaže se visina zakupnine u iznosu od 100,00 EUR/m2/dnevno, a za svaki dalnji m2 5,00 EUR/dnevno. 

Sada važećim Pravilnikom visina zakupnine za postavljanje pozornice utvrđena je u iznosu od 66,36 EUR (500,00 kn)/m2/dnevno, a za svaki dalnji m2 2,65 EUR (20,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za pokretne naprave-štand do 3m2 – predlaže se visina zakupnine u iznosu od 40,00 EUR/m2/dnevno, a za svaki dalnji m2 5,00 EUR/dnevno. 

Sada važećim Pravilnikom visina zakupnine za postavljanje pozornice utvrđena je u iznosu od 26,54 EUR (200,00 kn)/m2/dnevno, a za svaki dalnji m2 2,65 EUR (20,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za postavljanje šatora – predlaže se visina zakupnine za šatore do 50 m2 u iznosu od 50,00 EUR/m2/dnevno, za šatore od 50 m2 do 100 m2 u iznosu od 100,00 EUR/m2/dnevno, a za šatore preko 100 m2 u iznosu od 500,00 EUR/m2/dnevno. 

Sada važećim Pravilnikom visina zakupnine za postavljanje šatora utvrđena je u iznosu od 2,65 EUR (20,00 kn)/m2/dnevno. 

U odnosu na važeći Pravilnik kod ove namjene predlaže se klasifikicija prema veličini zauzete površine, što smatramo pravičnijim, te će visina zakupnine ovisiti o zauzetoj površini;

· za postavljanje pirotehničkih sredstava za izvođenje vatrometa - predlaže se visina zakupnine u iznosu od 15,00 EUR/m2/dnevno. 

Sada važećim Pravilnikom utvrđena visina zakupnine za postavljanje pokretnih naprava - pirotehničkih sredstava za izvođenje vatrometa utvrđena je u iznosu od 13,27 EUR (100,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;

· za cirkuse bez životinja - predlaže se visina zakupnine u iznosu od 500,00 EUR/dnevno.

U važećem Pravilniku cirkusi bez životinja nisu predviđeni;

· za pokretne prodavače bez stalnog prodajnog mjesta do 2 m2 – predlaže se visina zakupnine u iznosu od 100,00 EUR/mjesečno.

Sada važećim Pravilnikom visina zakupnine utvrđena je u iznosu od 66,36 EUR (500,00 kn)/mjesečno. U odnosu na važeći Pravilnik kod ove namjene predlaže se povećanje visine zakupnine;

· za prodaju borova i sezonskog voća – predlaže se visina zakupnine u iznosu od 3,00 EUR/m2/dnevno. 

Sada važećim Pravilnikom visina zakupnine utvrđena je u iznosu od 1,32 EUR (10,00 kn)/m2/dnevno. U odnosu na važeći Pravilnik kod ove namjene predlaže se povećanje visine zakupnine;

· za terase za pružanje ugostiteljskih usluga – predlaže se da visina zakupnine za I zonu iznosi 3,00 EUR/m2/mjesečno, za II zonu 2,50 EUR/m2/mjesečno i za III zonu 1,50 EUR/m2/mjesečno. 

Sada važećim Pravilnikom utvrđena je visina zakupnine u razdoblju od 01. travnja do 31. listopada za I zonu iznosi 3,31 EUR (25,00 kn)/m2/mjesečno, za II zonu 2,65 EUR (20,00 kn)/m2/mjesečno i za III zonu 1,32 EUR (10,00 kn)/m2/mjesečno, a u razdoblju od 01. studenog do 31. ožujka visina zakupnine za I zonu iznosi 1,72 EUR (13,00 kn)/m2/mjesečno, za II zonu 1,59 EUR (12,00 kn)/m2/mjesečno i za III zonu 1,06 EUR (8,00 kn)/m2/mjesečno. U odnosu na važeći Pravilnik kod ove namjene predlaže se smanjenje visine zakupnine, ali se ista sada odnosi na cijelu godinu.

Članak 31. - ovom odredbom predlaže se utvrditi da se zakupnina koja se obračunava mjesečno i plaća se do 5. u mjesecu za tekući mjesec. 
Ukoliko se površina javne namjene koristi u trajanju kraćem od dva mjeseca, zakupnina se plaća prije postavljanje objekata i opreme i  ista se plaća odmah po potpisu ugovora. Radi osiguranja plaćanja zakupnine, odnosno da zakupnina koja se obračunava mjesečno  plaća se do 5. u mjesecu za tekući mjesec a ukoliko se površina javne namjene koristi u trajanju kraćem od dva mjeseca, zakupnina se plaća prije postavljanje objekata i opreme i  ista se plaća odmah po potpisu ugovora. Predlaže se propisati i da radi osiguranja plaćanja obveza iz ugovora o zakupu, za svaki zakup koji traje duže od dva mjeseca, osim u slučaju iz članka 30. stavka 2. točke 9. podtočke 1. zakupnik je u obvezi pri potpisu ugovora predati Gradu Osijeku  bjanko zadužnicu s osobnim jamstvom ovjerenu od javnog bilježnika koja pokriva ukupni ugovoreni iznos zakupnine koja će se deponirati u Upravnom tijelu Grada Osijeka koji vodi naplatu prihoda i da bjanko zadužnica mora biti ispravno popunjena  odnosno mora  sadržavati točan naziv pravne osobe kako je upisana u Sudskom registru, točan naziv udruge kako je upisana u Registru udruga odnosno točan naziv obrta kako je upisano u Obrtnom registru (navedeno se odnosi na sva slova i znakove koje naziv sadrži prema upisu u odgovarajućem registru).  Nadalje, predlaže se propisati i da podnositelj zamolbe za korištenje površine javne namjene koji je u prethodnoj kalendarskoj godini kao zakupnik koristio površinu javne namjene a nije uredno izvršavao svoje ugovorene obveze prema Gradu Osijeku, za svaki zakup koji traje duže od dva mjeseca,  prije potpisa ugovora o zakupu  obvezan je uplatiti na žiro račun proračuna Grada Osijeka novčani depozit u visini trostrukog  iznosa ugovorene zakupnine, koji će se aktivirati ako zakupnik nakon prestanka važenja ugovora o zakupu nije podmirio dospjelu zakupninu.
Članci 32., 33., i 34. – ovim odredbama predlaže se utvrditi da se zakupnina za zauzimanje površina javne namjene obračunava po svakom započetom metru kvadratnom a kada je zakupnina utvrđena u mjesečnom iznosu, svaki započeti dan u mjesecu plaća se za cijeli mjesec. Također se predlaže propisati da uslijed nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, zakupnici površina javne namjene mogu se osloboditi plaćanja zakupnine za vrijeme dok traju te okolnosti, te da su zone u prijedlogu pravilnika određene su sukladno odredbama važeće Odluke o komunalnoj naknadi.

Članci 35., 36., i 37. - ovim odredbama predlaže se utvrditi da sudionici proslava crkvenih godova i sličnih prigoda na području grada Osijeka, mogu na površinama javne namjene pružati ugostiteljske usluge, prodavati zanatske i druge proizvode, plodine, te organizirati zabavne radnje (“luna park”)  te da se  površine  javne namjene ispred i oko groblja,  na dan Svih Svetih mogu  odobriti isključivo za prodaju cvijeće i svijeće. Predlaže se propisati da se sudionicima proslava crkvenih godova i sličnih prigoda na području grada Osijeka, površine javne namjene daju se u zakup u pravilu neposrednom pogodbom, a u slučaju više zainteresiranih sudionika za istu lokaciju površine javne namjene mogu se dati u zakup provođenjem javnog usmenog nadmetanja. Predlaže se propisati i da iznimno, zakup površina javne namjene za prigode utvrđene člankom 35. prijedloga pravilnika provodi mjesni odbor ili gradska četvrt na čijem području se prigoda održava, te se sklapaju ugovori o zakupu površine javne namjene u pisanom obliku.

Nadalje, predlaže se propisati visinu zakupa površina javne namjene za naprijed naveden svrhe u iznosima kako slijedi:
· za pokretne naprave za prodaju zanatskih proizvoda do 2 m2 – predlaže se visina zakupnine u iznosu od 40,00 EUR/m2/dnevno, a za svaki daljnji m2 20,00 EUR/dnevno. Sada važećim Pravilnikom visina zakupnine za prodaju zanatskih proizvoda utvrđena je u iznosu od 26,54 EUR (200,00 kn)/m2/dnevno, a za svaki daljnji m2 13,27 EUR (100,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;
· za ugostiteljske usluge za svaki m2 zauzete površine – predlaže se visina zakupnine u iznosu od 15,00 EUR/m2/dnevno.

Sada važećim Pravilnikom visina zakupnine za ugostiteljske usluge za svaki m2 zauzete površine utvrđena je u iznosu od 10,61 EUR (80,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine;

· za „luna park“ – zabavne radnje za svaki m2 zauzete površine - predlaže se visina zakupnine u iznosu od 3,00 EUR/dnevno.

Sada važećim Pravilnikom visina zakupnine za „luna park“ zabavne radnje za svaki m2 zauzete površine utvrđena je u iznosu od 1,99 EUR (15,00 kn)/dnevno. U odnosu na važeći Pravilnik kod ove namjene predlaže se povećanje visine zakupnine.

Članak 38. – ovom odredbom  predlaže se propisati da ugovori o zakupu površina javne namjene koji su sklopljeni do dana stupanja na snagu prijedloga pravilnika  ostaju na snazi pod istim uvjetima do isteka roka na koji su sklopljeni.

Članak 39. – ovom odredbom utvrđuje se dan stupanja na snagu predloženog pravilnika, odnosno osmog dana od dana objave u Službenom glasniku Grada Osijeka.

Temeljem članka 19. točke 2. Statuta Grada Osijeka (Službeni glasnik br. 6/01, 3/03,1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst) i članka 43. stavka 3. Odluke o komunalnom redu (Službeni glasnik Grada Osijeka br. 10/23) i Gradsko vijeće Grada Osijeka dana  _______ 2024., donosi
P R A V I L N I K
o zakupu površina javne namjene

I. OPĆE ODREDBE

Članak 1.


Ovim se Pravilnikom uređuju uvjeti, način i postupak davanja u zakup i na korištenje površina javne namjene te se pobliže uređuje:  namjena za koju se površine javne namjene mogu koristiti, način davanja na korištenje površina javne namjene, uvjeti, način i postupak provođenja javnog natječaja,  uvjeti postavljanja terasa za pružanje ugostiteljskih usluga, vrijeme korištenja, način sklapanja ugovora o zakupu, bitne sastojke ugovora, razloge otkazivanja ugovora i drugo, visina zakupnine, te korištenje površina javne namjene za proslave crkvenih godova i sličnih prigoda na područjima gradskih četvrti i mjesnih odbora. 
Članak 2.      


Površine javne namjene mogu se dati u zakup za sljedeće namjene: 

1. postavljanje kioska,

2. postavljanje terasa za pružanje ugostiteljskih usluga, 

3. postavljanje pokretnih panoa i drugih pokretnih objava,

4. postavljanje zabavnih radnji i cirkusa bez životinja,

5. odlaganje građevinskog materijala,

6. postavljanje građevinskih skela, montažnih objekata, kontejnera, silosa za građevinski materijal, građevinsku mehanizaciju, vozila i sl.,

7. postavljanje pokretnih naprava (štandova, klupa, pozornica, ledenica za sladoled, rashladnih vitrina za napitke, stolova, stolica, suncobrana, stalaka, automata za prodaju napitaka, sladoleda, cigareta i slične robe, peći za kuhanje i pečenje kukuruza, plodina, aparata za kokice i razne slastice, šatora i drugih pokretnih naprava za organiziranje sajmova, priredbi i proslava, kulturnih, humanitarnih, sportskih i drugih manifestacija te održavanje prezentacija sa svrhom reklamiranja ili prodaje određenih proizvoda

8. pokretnih prodavača bez stalnog prodajnog mjesta,

9. prodaju borova i sezonskog voća,
10. postavljanje pokretnih naprava – pirotehničkih sredstava za izvođenje vatrometa
            Površine javne namjene mogu se dati na korištenje bez naknade u slučajevima propisanim Odlukom o komunalnom redu. 

II. NAČIN DAVANJA U ZAKUP POVRŠINA JAVNE NAMJENE

Članak 3.

          Površine javne namjene daju se u zakup putem javnog natječaja ili neposrednom pogodbom.

Raspisivanje javnog natječaja 
Članak 4.

          Javni natječaj za davanje u zakup površina javne namjene u pravilu se raspisuje za postavljanje: kioska, ledenica za sladoled, aparata za kokice i razne slastice, peći za kuhanje kukuruza i pečenje plodina, automata za prodaju napitaka, sladoleda, cigareta i slične robe, opreme za zabavne radnje te pokretnih naprava za prodaju određenih proizvoda, ukoliko se isti ne postavljaju uz kioske ili vlastite poslovne prostore.

Članak 5.

          Javni natječaj za davanje u zakup površina javne namjene raspisuje Gradonačelnik.

Članak 6.

          Javnim natječajem obavezno se propisuje:

· lokacija koje se daju u zakup,

· namjena i vrijeme na koji se lokacija daje,

· početni iznos zakupnine,

· iznos jamčevine, žiro račun i poziv na broj za uplatu,

· sadržaj ponude i dokazi koji se uz ponudu obavezno dostavljaju,

· odredbu tko može podnijeti ponudu,

· pisana izjava ponuditelja da nema duga prema Gradu Osijeku i trgovačkim društvima u vlasništvu Grada Osijeka po bilo kojoj osnovi,

· odredbu da se neće razmatrati ponude ponuditelja koji zaključno s danom podnošenja ponude na natječaj ima dospjela dugovanja prema Gradu Osijeku i trgovačkim društvima u vlasništvu Grada Osijeka po bilo kom osnovu,

· odredbu da se neće razmatrati ponuda ponuditelja za kojeg je iz priloženog dokaza o bonitetu ili solventnosti utvrđeno da mu je račun u blokadi duže od 30 dana u posljednjih 6 mjeseci

· odredbu o načinu osiguranja plaćanja ugovorene zakupnine

· odredbu da Grad Osijek zadržava pravo poništiti natječaj ili dio natječaja odnosno ne prihvatiti niti jednu ponudu

· rok za podnošenje pisanih ponuda,

· naslov kojem se ponuda podnosi,

· vrijeme i mjesto otvaranja ponuda,

· naznaka da je otvaranje ponuda javno,

· ostvarivanje prava prvenstva,

· odredbu kojom se ponuditelju čija ponuda bude prihvaćena uplaćena jamčevina uračunava u zakupninu, a ponuditelju čije ponude ne bude prihvaćene uplaćena jamčevina vraća u roku od 15 dana, od dana donošenja odluke o odabiru,

· rok za obavijest podnositeljima ponuda o ishodu natjecanja i

· rok za sklapanje ugovora.

Članak 7.


Pisana ponuda za sudjelovanje u natječaju mora sadržavati:

1. naziv, odnosno osobno ime i prezime ponuditelja, sjedište odnosno adresu i OIB,

2. izvadak iz sudskog registara za pravne osobe, odnosno obrtnog registara za fizičke osobe obrtnike ili drugi odgovarajući dokaz pravne sposobnosti ne stariji od 30 dana

3. dokaz o uplati propisane jamčevine,

4. BON-2 ili  SOL-2 ne stariji od 30 dana od dana podnošenja ponude

5. ponuđeni iznos zakupnine izražen u apsolutnom iznosu, a ne u postotku ili opisnom iznosu u odnosu na druge ponuditelje, 

6. pisanu izjavu da ponuditelj nema dugovanja prema Gradu Osijeku i trgovačkim društvima u vlasništvu Grada Osijeka po bilo kojem osnovu.


Tekstom natječaja može se propisati i dostava druge dokumentacije ili podataka.

Članak 8.


Pravo prvenstva na sklapanje ugovora o zakupu površina javne namjene imaju isključivo fizičke osobe koje obavljaju obrtničku ili samostalnu profesionalnu djelatnost, a koje ostvaruju prava temeljem Zakona o pravima hrvatskih branitelja iz Domovinskog rata i članova njihovih obitelji, ako do sada to pravo nisu ostvarile, te udovolje svim natječajnim uvjetima i prihvate najviši ponuđeni iznos zakupnine.

Osobe iz prethodnog stavka obvezne su se pozvati na pravo prvenstva i uz ponudu priložiti  potvrdu iz službene Evidencije hrvatskih branitelja iz Domovinskog rata koju izdaje nadležni područni ured Ministarstva hrvatskih branitelja.
Članak 9.

          Rok za podnošenje ponuda na natječaj ne može biti kraći od 8 niti duži od 15 dana.

          Rok se u natječaju utvrđuje na način da se objavi datum i sat do kojeg ponude moraju biti zaprimljene u pisarnici Grada Osijeka.

Članak 10.


Javni natječaj se objavljuje se na oglasnoj ploči Grada Osijeka i na službenoj Internet stranici Grada Osijeka, a obavijest o objavi javnog natječaja objavljuje se u jednom dnevnom listu.
Članak 11.

          Natječaj provodi Povjerenstvo za zakup površina javne namjene (u daljnjem tekstu. Povjerenstvo) koje čine predsjednik i dva člana te njihovi zamjenici, a imenuje ih gradonačelnik.


Mandat predsjednika i članova Povjerenstva traje do isteka mandata Gradonačelnika.

Povjerenstvo otvara i razmatra ponude, vodi zapisnik o javnome otvaranju ponuda, utvrđuje ispunjavaju li ponuditelji uvjete iz javnog natječaja, ocjenjuje ponude te obavlja druge poslove sukladno ovom Pravilniku.


Povjerenstvo utvrđuje najpovoljniju ponudu i podnosi prijedlog gradonačelniku o izboru najpovoljnije ponude u javnome natječaju,


Stručne, administrativne i tehničke poslove za Povjerenstvo obavlja upravno tijelo nadležno za poslove komunalnog gospodarstva.

Članak 12.

          Otvaranje ponuda je javno. 

          Ponuditelji mogu odustati od svoje ponudu najkasnije do početka otvaranja ponuda i u tom slučaju imaju pravo na povrat uplaćene jamčevine. Najpovoljniji ponuditelji koji odustanu od ponude ili sklapanja ugovora o zakupu, nakon otvaranja ponuda, gube pravo povrata uplaćene jamčevine.

          Nepravodobne ponude neće se razmatrati i iste će se odbaciti, a nepotpune i ponude ponuditelja koji imaju dugovanja prema Gradu Osijeku i trgovačkim društvima u vlasništvu Grada Osijeka će se odbiti.

Nepravodobne i nepotpune ponude Povjerenstvo će rješenjem odbaciti.


Ponude koje ne ispunjavaju uvjete javnog natječaja, Povjerenstvo će rješenjem odbiti.


Na rješenja iz stavaka 4. i 5. ovoga članka može se izjaviti prigovor gradonačelniku u roku od osam (8) dana od dana dostave rješenja.

Članak 13.

          Kriterij za odabir najpovoljnijeg ponuditelja u natječaju je najveći ponuđeni iznos zakupnine, uz ispunjavanje uvjeta propisanih natječajem. 


U slučaju da ponuditelj koji je ponudio najviši iznos zakupnine, odustane od svoje ponude nakon provedenog postupka otvaranja pisanih ponuda, ne izabire se drugi najpovoljniji ponuditelj, već se za korištenje površine javne namjene raspisuje novi natječaj.       

Članak 14.
          U slučaju da na natječaj za zakup površina javne namjene stigne više ponuda sa istim iznosom ponuđene zakupnine te da među ponuditeljima nema onih s prvenstvenim pravom, nadmetanje se nastavlja između tih ponuditelja, iskazivanjem većeg iznosa od ponuđene zakupnine u pisanom obliku. Ponuđeni iznos mora biti najmanje 5 % viši od dostavljene ponude. 


U slučaju da i na taj način ponuditelji ponude isti iznos, postupak se ponavlja dok jedan ponuditelj ne ponudi viši iznos od drugog.


Postupak će se nastaviti i u slučaju da je na otvaranju ponuda prisutan samo jedan od ponuditelja sa istim iznosom ponude ili njegov punomoćnik. Ponuđeni iznos i u ovom slučaju mora biti najmanje 5 % viši od dostavljene ponude.   

Članak 15.

          Povjerenstvo iz članka 11. ovog pravilnika sačinit će zapisnik o otvaranju ponuda s prijedlogom odabira najpovoljnijeg ponuditelja, te isti dostaviti u roku  8 dana od dana otvaranja ponuda, gradonačelniku. 

Članak 16.

         Odluku o odabiru najpovoljnijeg ponuditelja  donosi gradonačelnik u roku  od 30 dana, od dana zaprimanja zapisnika iz članka 15. ovog pravilnika.

          Odluka iz prethodnog stavka dostavlja se svim sudionicima.

Članak 17.

          Na odluku o iz prethodnog članka, nezadovoljni ponuditelj ima pravo prigovora u roku od 8 dana, od dana primitka odluke, koji podnosi gradonačelniku.

          Povodom preispitivanja odluke gradonačelnik može odlukom odbaciti, izmijeniti ili uloženi prigovor odbiti kao neosnovan.

          Temeljem odluke o odabiru sklapa se ugovor.

1. Neposredna pogodba

Članak 18.

            Površina javne namjene koja zadovoljava propisane uvjete odobrit će se neposrednom pogodbom za: 

1. postavljanje terasa za pružanje ugostiteljskih usluga,

2. postavljanje pokretnih naprava ispred vlastiti poslovnih prostora,

3. postavljanje pokretnih panoa i drugih pokretnih objava,

4. postavljanje cirkusa bez životinja,

5. odlaganje građevinskog materija,

6. postavljanje građevinskih skela, montažnih objekata, kontejnera, silosa za građevinski  

    materijal, građevinsku mehanizaciju, vozila i sl.,

7. postavljanje pokretnih naprava na površinama javne namjene iz članka 2. točke 7.,

8. pokretne prodavače bez stalnog prodajnog mjesta,

9. prodaju borova i sezonskog voća,

10. postavljanje pokretnih naprava-pirotehničkih sredstava za izvođenje vatrometa,

Članak 19.

          Zamolba za zakup i korištenje površine javne namjene neposrednom pogodbom podnosi se u pisanom obliku najranije 30, a najkasnije 15 dana, prije početka zakupa, odnosno korištenja površine javne namjene i mora sadržavati:          

· ime i prezime podnositelja zamolbe,

· OIB podnositelja zamolbe,

· adresa podnositelja zamolbe,

· lokaciju koje se traži,

· namjenu za koju se traži,

· veličina površine koja se zauzima,

· vrijeme korištenja,

· potpis podnositelja zamolbe,

· kontakt telefon i

· pečat pravne osobe, odnosno fizičke osobe – obrtnika.   

          Uz zamolbu iz prethodnog stavka podnositelj je obvezan priložiti:

· upravnu pristojbu,

· pisanu izjavu da nema duga prema Gradu Osijeku i trgovačkim društvima u vlasništvu Grada Osijeka po bilo kojem osnovu,

· dokaz da ima otvoren žiro račun i  da mu račun u zadnjih 6 mjeseci nije bio u blokadi duže od 30 dana,

· rješenje o minimalno tehničkim uvjetima za obavljanje ugostiteljske djelatnosti ukoliko se podnosi zamolba za potrebe korištenja površina javne namjene iz članka 2. točke 2. ovog Pravilnika.

Ukoliko se za zakup neposrednom pogodbom javi više podnositelja za istu površinu javne namjene, ista se daje u zakup provođenjem javnog usmenog nadmetanja.

U slučajevima iz prethodnog stavka podnositelji zamolbe bit će pisanim putem obaviješteni o mjestu i vremenu održavanja javnog usmenog nadmetanja.

Podnositelj zamolbe za postavljanje pokretnih naprava (pirotehničkih sredstava za izvođenje vatrometa), dužan je priložiti suglasnost MUP-a kojim se dokazuje da je zatražena površina sigurna za izvođenje vatrometa.


Ukoliko se za potrebe iz članka 2. točke 5. i 6. zauzima parkiralište koje je u sustavu naplate, podnositelj zahtjeva dužan je uz zahtjev priložiti suglasnost isporučitelja komunalne usluge s kojim je uredio međusobne odnose i platiti zakup Gradu Osijeku sukladno Pravilniku.

          Upravno tijelo nadležno za poslove komunalnog gospodarstva može od podnositelja zamolbe zatražiti da dostavi i drugu potrebnu dokumentaciju.


U slučajevima iz stavka 4 isporučitelj komunalne usluge može podnositelju zahtjeva dati suglasnost za zauzimanje najviše dva parkirališna mjesta koja su u sustavu naplate, a ukoliko podnositelj zahtjeva traži više od dva parkirališna mjesta isporučitelj komunalne usluge može dati suglasnost samo ukoliko je prethodno ishodio suglasnost Gradonačelnika.

Na javnim parkirališnim mjestima nije dozvoljeno postavljanje terasa za pružanje ugostiteljskih usluga.

Članak 20.


Korištenje površine javne namjene neće se odobriti podnositelju zamolbe ukoliko:

1. se zauzimanjem površine javne namjene sprječava ili onemogućava korištenje susjednih objekata i javnih prometnih površina,

2. prostor koji ostaje za prolaz pješaka je uži od 2 m,

3. se zauzimanjem površine javne namjene smanjuje preglednost te onemogućuje odvijanje prometa,

4. se zauzimanjem površine javne namjene onemogućuje pristup vatrogasnim vozilima i vozilima hitne medicinske pomoći te korištenje hidranta,

5. se zauzimanjem površine javne namjene stvara prekomjerna buka i dodatno se onečišćuje površina javne namjene

6. se koristi za potrebe iz članka 2. točke 9.  ovog Pravilnika, a udaljenost je manja od 200 m od prostora na kojem se obavlja uslužna komunalna djelatnost javnih tržnica na malo, osim prodaje borova, 

7. podnositelj zamolbe ili njegov osnivač, kada je podnositelj zamolbe pravna osoba, ima  

dugovanja prema Gradu Osijeku i trgovačkim društvima u vlasništvu Grada Osijeka,

8. je podnositelj zamolbe ili njegov osnivač, kada je podnositelj zamolbe pravna osoba, bio vlasnik ili osnivač udruge, obrta ili druge pravne osobe koja ima dugovanja prema Gradu Osijeku i trgovačkim društvima u vlasništvu Grada Osijeka,

9. je protiv podnositelja zamolbe ili njegovog osnivača, kada je podnositelj zamolbe pravna osoba, pokrenut upravni postupak uklanjanja predmeta ili objekata koji su predmet zakupa,

10. nema otvoren žiro račun te  je račun podnositelja zamolbe u blokadi duže od 30 dana u posljednjih 6 mjeseci,

11.  je podnositelju zahtjeva u zadnjih 6 mjeseci otkazan ugovor o zakupu zbog kršenja ugovornih odredbi, a nije otklonio nepravilnosti zbog kojih je otkazan ugovor i

12. ne priloži potrebnu dokumentaciju utvrđenu člankom 19. ovog pravilnika.

Članak 21.

          O podnijetoj zamolbi upravno tijelo nadležno za poslove komunalnog gospodarstva donosi rješenje.

          Nadležno upravno tijelo iz prethodnog stavka dužno je donijeti rješenje i dostaviti ga stranci u roku od 30 dana, od dana zaprimanja zamolbe.

          Rješenjem se utvrđuju uvjeti i svrha korištenja površine javne namjene, mjesto, površina i način njenog korištenja, vrijeme korištenja, mjere sigurnosti i slično, te obveza sklapanja ugovora.

          Temeljem rješenja kojim se odobrava zakup površine javne namjene sklapa se ugovor o zakupu.

III. UVJETI POSTAVLJANJA TERASA ZA PRUŽANJE UGOSTITELJSKIH USLUGA

Članak 22. 


Opremu terase za pružanje ugostiteljskih usluga čine stolovi, stolice, sjedalice za stolice, suncobrani, stalci za suncobrane, tende, posude za cvijeće, žardinjere, montažno-demontažne podloge, ograde, televizijski ekrani, grijalice za grijanje terasa, mobilni uređaji za ventiliranje terase, reklame i ledenice za prodaju sladoleda i spremnici za odlaganje posuđa i/ili reciklažnog restoranskog otpada.  
Članak 23.


Postavljanje terase za pružanje ugostiteljskih usluga može se odobriti samo ispred zatvorenog dijela poslovnog prostora u gabaritima poslovnog prostora, a iznimno izvan gabarita poslovnog prostora, na mjestima, gdje uvjeti površine javne namjene, te položaj i namjena susjednih objekata to omogućavaju, uz pisanu izjavu vlasnika ili korisnika susjednog poslovnog prostora. 


Postavljanjem terase ne smije se spriječiti ili onemogućiti korištenje postavljene komunalne opreme,  ne smije se zaklanjati postavljena prometna signalizacija i  spomenici. 


Uz rub terase prema prometnici mora se postaviti montažno–demontažna ograda, ili žardinjere zasađene cvijećem ili ukrasnim zelenilom do 1,0 m visine. 


Udaljenost terase, odnosno njene ograde od ruba parkirališta, biciklističke staze ili ruba kolnika ne smije biti manja od 0,5 m, a od tramvajske pruge 1,0 m. 


U površinu terase uračunava se i površina montažno-demontažne ograde ili žardinjera ako se postavljaju. 

Otvoreni suncobrani, tende i montažno-demontažne nadstrešnice mogu natkrivati samo tlocrtnu površinu odobrene površine za terasu. 

Članak 24.


Terasa za pružanje ugostiteljskih usluga postavlja se na postojeću opločenu ili asfaltiranu površinu, betoniranu, šljunčanu, pješčanu, zelenu i drugu za to prikladno obrađenu površinu. 


Iznimno od stavka 1. ovoga članka, ako površina tla, zbog izrazitih neravnina ili velikog nagiba, ne omogućava korištenje, može se postaviti montažno-demontažna podloga (podest) na potkonstrukciji. Montažno-demontažnu podlogu nije moguće postaviti u javnim parkovima ili na mjestima na kojima Konzervatorski uvjeti ili prostorni planovi to onemogućuju.

IV. VRIJEME ZASNIVANJA ZAKUPA 

Članak 25. 

          Površine javne namjene daju se u zakup na određeno vrijeme:

          Zakup se zasniva na vrijeme:

· do jedne godine kada se zakup zasniva neposrednom pogodbom ili putem javnog natječaja,

· na vrijeme do pet godina kada se zakup zasniva raspisivanjem javnog natječaja za potrebe postavljanja kioska. 

V. UGOVOR O ZAKUPU

Članak 26.

          Ugovorom se uređuju međusobna prava i obveze između Grada i zakupnika, sklapa se u pisanom obliku i sadrži:
· osnovne podatke o ugovorenim stranama,

· namjenu za koju se daje zakup,

· površina koja se daje u zakup,

· visinu i način plaćanja zakupnine,

· odredbu da će zakupodavac vratiti zakupniku uplaćeni novčani depozit nakon prestanka važenja ugovora pod uvjetom da je zakupnik uredno ispunio sve obveze preuzete ugovorom o zakupu,
· vrijeme trajanja zakupa,

· uvjete otkaza ugovora 
· odredbu da je zakupnik odgovoran i u obvezi nadoknaditi svaku štetu koja bude nanesena Gradu Osijeku ili trećim osobama, a koja bi mogla nastati na osnovu izvršenja ugovora i
· ostale odredbe u skladu s Odlukom o komunalnom redu, ovim pravilnikom i Zakonom o obveznim odnosima.
Članak 27.

          Ugovor o zakupu prestaje važiti:

· istekom roka na koji su sklopljen,

· otkazom, odnosno jednostranim raskidom, 

· sporazumom ugovorenih strana,
· prestankom pravne osobe i

· smrću. 

Članak 28.

          Zakupnik može otkazati ugovor o zakupu pisanim podneskom:

· najkasnije 10 dana prije isteka mjeseca, ako je ugovor sklopljen na vrijeme koje se računa u mjesecima,

· najkasnije 5 dana prije isteka dana od kojeg se traži otkaz ugovora, ako je ugovor sklopljen na vrijeme duže od 10 dana.

          U slučaju jednostranog otkaza ugovora o zakupu od strane zakupnika, isti nema pravo na povrat više uplaćene zakupnine.

Članak 29.

          Grad Osijek kao zakupodavac, otkazat će ugovor o zakupu, ako zakupnik:

· ne izvršava obveze preuzete ugovorom,

· ne plati zakupninu 2 mjeseca,

· za vrijeme trajanja ugovorenog zakupa zatvori žiro račun odnosno ukoliko za cijelo vrijeme trajanja zakupa nema otvoren žiro račun ili ne obavijesti zakupodavca o otvaranju novog žiro računa u roku od 30 dana od otvaranja istoga te se utvrdi da mu je za vrijeme trajanja ugovorenog zakupa račun je u blokadi duže od 30 dana,

· daje zemljište u podzakup,

· ne koristi površinu javne namjene sukladno svrsi određenoj ugovorom,

· krši odredbe Odluke o komunalnom redu i ovog Pravilnika,

· ne pridržava se uvjeta utvrđenih rješenjem o korištenju površina javne namjene,

· narušava javni red i mir i

· površinu javne namjene oko zakupljenog mjesta ne drži urednom, odnosno ne čisti je od ambalaže i otpadaka.

          Otkaz ugovora o zakupu mora biti u pisanom obliku s otkaznim rokom od:

· 10 dana u slučaju iz stavka 1. podstavka 6., 7.,8. i 9.

· 8 dana u slučaju iz stavka 1. podstavak 1., 2. i 3.

· 3 dana u slučajevima iz stavka 1. podstavka 4. i 5.


računajući od dana zaprimanja pisane obavijesti, u kojem je zakupnik dužan ukloniti sve što je postavljeno ili odloženo na površini javne namjene, a korištenu površinu vratiti u prvobitno stanje.


Podnositelju zahtjeva koji je prethodno koristio površinu javne namjene, a otkazan mu je ugovor o zakupu zbog nepoštivanja ugovornih odredbi, može se odobriti korištenje površine javne namjene, ali samo jedanput u kalendarskoj godini.

VI. VISINA ZAKUPNINE

Članak 30.

Visina početne zakupnine kod raspisivanja javnog natječaja utvrđuje se kako slijedi:

1. Kiosci


	Red.

br.
	Z A K U P N I N A
	I.

ZONA
	II.

ZONA
	III.

ZONA

	.
	
	
	
	

	1.
	EUR po m2 mjesečno
	20,00


	10,00
	5,00


2. Izlaganje i prodaja ostale nespomenute robe

	Red.br.
	N A M J E N A


	dnevno
	mjesečno

	
	
	
	

	1.
	Pokretna naprave do 3 mjeseca – EUR/m2 


	5,00
	50,00

	2.
	Pokretna naprava preko 3 mjeseca – EUR/m2


	
	40,00



     3. Zabavne radnje

	Red.

br.
	N  A M J E N A
	EUR

dnevno

	
	
	

	1.
	· Zabavne radnje – zakupljena površina ne može biti manja od 100,00 m2  – po m2 
	0,50


Visina zakupnine neposrednom pogodbom utvrđuje se kako slijedi:

      1.  Postavljanje pokretnih naprava za izlaganje ili prodaju robe ispred vlastitih  poslovnih prostora       
	Red.

Br.
	N A M J E N A
	I. 

ZONA
	II. 

ZONA
	III. ZONA

	
	
	
	
	

	1. 
	· Izlaganje robe – EUR po m2 mjesečno
	30,00
	25,00
	20,00

	2.
	· Prodaja kestenja – EUR po m2 mjesečno
	50,00
	40,00
	20,00

	3.
	· Ledenice i rashladne vitrine za sladoled do 1 m2 - EUR/mjesečno
	70,00


	50,00
	30,00

	4.
	· Hladnjaci za napitke do 1 m2 - EUR/mjesečno
	70,00
	50,00
	30,00


2. Izlaganje i prodaja ostale nespomenute robe

	Red.br.
	N A M J E N A


	dnevno
	mjesečno

	
	
	
	

	1.
	Pokretna naprave do 3 mjeseca – EUR/m2 


	5,00
	50,00

	2.
	Pokretna naprava preko 3 mjeseca – EUR/m2


	
	40,00


2. Izlaganje automobila ispred poslovnih prostora
	Red.

br.
	P O V R Š I N A
	EUR

	
	
	

	1.
	- Beton, asfalt, tucanik – po m2/dnevno
	1,00

	2.
	- Neuređena ili zelena površina - po m2/dnevno
	0,50


3. Odlaganje građevinskog materijala

	Red.

br.
	N A M J E N A
	EUR

	
	
	

	1.
	· Odlaganje građevinskog materijala – po m2/dnevno


	0,50



4. Organizacije gradilišta, postavljanje građevinskih skela, montažnih objekata,    

      kontejnera, silosa za građevinski materijal, građevinsku mehanizaciju, vozila 

                  i  sl.

	Red.

br.
	N A M J E N A
	EUR

	
	
	

	1. 
	· Organizacija gradilišta, postavljanje skela, montažnih objektata, kontejnera, silosa i sl. – po m2/dnevno
	0,50


4. Pokretni panoi, sendvič panoi i druge pokretne objave

	Red.

br.
	N A M J E N A
	EUR
dnevno
	EUR
mjesečno
	EUR
godišnje

	
	
	
	
	

	1.
	· jednostrani pano do 1 m2
	
	20,00
	100,00

	2.
	· dvostrani pano do 1 m2
	
	30,00
	200,00


5. Prezentacija na površinama javne namjene

	Red.

br.
	N A M J E N A
	EUR

	
	
	

	1.
	Izlaganje automobila


	

	
	· automobili od 1 do 3 dana / po jednom automobilu dnevno
	100,00

	
	· automobili od 4 do 15 dana / po jednom automobilu dnevno
	70,00

	
	· automobili preko 15 dana / po jednom automobilu dnevno
	50,00

	2.
	Pozornica do 25 m2/dnevno


	100,00

	
	· svaki daljnji m2/dnevno
	5,00

	3.
	· Pokretna naprava – „štand“ do 3 m2 / dnevno
	40,00



	
	· svaki dalji m2 / dnevno
	5,00

	4.
	Šatori - dnevno

· do 50 m2

· od 50 do 100 m2

· preko 100 m2
	50,00

100,00

500,00

	5.
	· Pirotehnička sredstva po m2/dnevno


	15,00



	6.
	· Cirkusi bez životinja - dnevno
	500,00


6. Pokretni prodavači bez stalnog prodajnog mjesta

	Red.

br.
	N A M J E N A
	EUR

	
	
	

	1.
	Pokretna naprava - kolica do 2 m2 / mjesečno
	100,00


7. Zauzimanje površine javne namjene za prodaju borova i sezonskog voća

	Red.

br.
	N A M J E N A
	EUR

	
	
	

	1.
	Borovi po m2 / dnevno – s tim da površina ne može biti manja od 10,00 m2
	10,00

	2.
	Sezonsko voće po m2 / dnevno
	10,00


9. Terase za pružanje ugostiteljskih usluga  

	Red.

br.
	N A M J E N A
	I. 

ZONA
	II. 

ZONA
	III. 

ZONA

	
	
	
	
	

	1.
	                   EUR po m2 mjesečno
	3,00
	2,50
	1,50


            - zakupnik može za objekte iz ove točke platiti zakupninu unaprijed za razdoblje od 6 mjeseci ili 12 mjeseci, pri čemu isti nije u obvezi dostaviti Gradu instrument osiguranja plaćanja,


- upravno tijelo nadležno za poslove komunalnog gospodarstva može za objekte iz ove točke osloboditi zakupnika od plaćanja zakupa u vremenu od najviše jednog (1) mjeseca, zbog smanjenog obima posla uzrokovanog izvođenjem građevinskih radova kojima je investitor Grad Osijek, a što se zapisnički utvrđuje po komunalnom redaru. 

Članak 31.

Zakupnina koja se obračunava mjesečno plaća se do 5. u mjesecu za tekući mjesec.


Ukoliko se površina javne namjene koristi u trajanju kraćem od dva mjeseca, zakupnina se plaća prije postavljanje objekata i opreme i  ista se plaća odmah po potpisu ugovora. 

          Radi osiguranja plaćanja obveza iz ugovora o zakupu, za svaki zakup koji traje duže od dva mjeseca, osim u slučaju iz članka 30. stavka 2. točke 9. podtočke 1. zakupnik je u obvezi pri potpisu ugovora predati Gradu Osijeku bjanko zadužnicu s osobnim jamstvom ovjerenu od javnog bilježnika koja pokriva ukupni ugovoreni iznos zakupnine koja će se deponirati u upravnom tijelu Grada Osijeka nadležnom za poslove financija.


Iznimno, zakupnik koji je u prethodne 3 (tri) godine koristio površinu javne namjene, a uredno je izvršavao svoje ugovorene obveze prema Gradu Osijeku, u obvezi je pri potpisu ugovora predati Gradu Osijeku bjanko zadužnicu ovjerenu od javnog bilježnika koji pokriva ukupni ugovoreni iznos zakupnine koja će se deponirat u upravnom tijelu Grada Osijeka nadležnom za poslove financija. 


Bjanko zadužnica mora biti ispravno popunjena  odnosno mora  sadržavati točan naziv pravne osobe kako je upisana u Sudskom registru, točan naziv udruge kako je upisana u Registru udruga odnosno točan naziv obrta kako je upisano u Obrtnom registru (navedeno se odnosi na sva slova i znakove koje naziv sadrži prema upisu u odgovarajućem registru).  

Podnositelj zamolbe za korištenje površine javne namjene koji je u prethodnoj kalendarskoj godini kao zakupnik koristio površinu javne namjene a nije uredno izvršavao svoje ugovorene obveze prema Gradu Osijeku, za svaki zakup koji traje duže od dva mjeseca, prije potpisa ugovora o zakupu  obvezan je uplatiti na žiro račun proračuna Grada Osijeka novčani depozit u visini trostrukog  iznosa ugovorene zakupnine, koji će se aktivirati ako zakupnik nakon prestanka važenja ugovora o zakupu nije podmirio dospjelu zakupninu.

Članak 32.

          Zakupnina za zauzimanje površina javne namjene obračunava se po svakom započetom metru kvadratnom.

          Kada je zakupnina utvrđena u mjesečnom iznosu, svaki započeti dan u mjesecu plaća se za cijeli mjesec.

Članak 33.


U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, zakupnici površina javne namjene mogu se osloboditi plaćanja zakupnine za vrijeme dok traju te okolnosti.
Članak 34.

          Zone iz ovog Pravilnika određene su sukladno odredbama važeće Odluke o komunalnoj naknadi.

Na način uređenja terasa za pružanje ugostiteljskih usluga primjenjuju se zone iz Pravilnika o načinu uređenja terasa za pružanje ugostiteljskih usluga (Službeni glasnik 13/23). 
VII.  PROSLAVE CRKVENIH GODOVA I SLIČNIH PRIGODA NA PODRUČJU

         GRADA OSIJEKA

Članak 35.

          Sudionici proslava crkvenih godova i sličnih prigoda na području grada Osijeka, mogu na površinama javne namjene pružati ugostiteljske usluge, prodavati zanatske i druge proizvode, plodine, te organizirati zabavne radnje (“luna park”).

          Površine  javne namjene ispred i oko groblja,  na dan Svih Svetih mogu se odobriti isključivo za prodaju cvijeća i svijeća.

Članak 36.


Sudionicima proslava crkvenih godova i sličnih prigoda na području grada Osijeka, površine javne namjene daju se u zakup u pravilu neposrednom pogodbom.

          U slučaju više zainteresiranih sudionika za istu lokaciju površine javne namjene mogu se dati u zakup provođenjem javnog usmenog nadmetanja.

          Iznimno, postupak zakupa površina javne namjene za prigode utvrđene člankom 35. ovog pravilnika provodi mjesni odbor ili gradska četvrt na čijem se području prigoda održava.

          Sa sudionicima proslava crkvenog goda i drugih prigoda na području grada Osijeka, sklapa se ugovor o zakupu površine javne namjene u pisanom obliku.

Članak 37.

          Visina zakupa površina javne namjene za prigode iz članka 35. ovog pravilnika utvrđuju se u iznosima kako slijedi:

· po pokretnoj napravi za prodaju zanatskih proizvoda do 2,00 m2                 40,00 EUR,

      a svaki daljnji m2 zauzete površine javne namjene                                        20,00 EUR
· za ugostiteljske usluge za svaki m2 zauzete površine javne namjene            15,00 EUR
· “luna park” - zabavne radnje po m2                                                                  3,00 EUR 

VIII.  PRIJELAZNE I ZAVRŠNE ODREDBE

Članak 38. 

          Ugovori o zakupu površina javne namjene koji su sklopljeni u skladu s Pravilnikom o zakupu površina javne namjene (Službeni glasnik Grada Osijeka br. 4/20, 5A/20 – ispravak, 8/20 i 25/22) ostaju na snazi do isteka ugovorenog roka. 

Članak 39.


Ovaj pravilnik stupa na snagu osmog dana od dana objave u Službenom glasniku Grada Osijeka.

KLASA:  363-02/24-02/2
URBROJ: 2158-1-05-03/1-24-
Osijek, ožujak 2024.

